stanford-oval/wikipedia huggingface dataset:
อูเด อัลเมริอา
ประวัติ

แต่เดิมสโมสรฟุตบอลประจำเมืองอัลเมริอาได้แก่ กลุ่มกีฬาอัลเมริอา (Agrupación Deportiva Almería) ก่อตั้งในปี ค.ศ. 1971 เล่นอยู่ในลาลิกาช่วงปี ค.ศ. 1979 ถึง 1981 แต่ประสบปัญหาด้านการเงินและยุบสโมสรลงในปี ค.ศ. 1982 ต่อมาในปี ค.ศ. 1989 ได้มีผู้ก่อตั้งสโมสรชื่อ สโมสรฟุตบอลอัลเมริอา (Almería Club de Fútbol) และเปลี่ยนชื่อเป็น สหภาพกีฬาอัลเมริอา (Unión Deportiva Almería) ในปี ค.ศ. 2001
สโมสรเล่นอยู่ในดิวิชัน 2 ก่อนตกชั้นไปอยู่ดิวิชัน 3 และ 4 กลับขึ้นมาเล่นในลาลิกาอีกครั้งในฤดูกาล 2007 ถึง 2010 โดยในฤดูกาล 2010 ทีมเล่นได้ไม่ดี ได้อันดับสุดท้ายของลีก แต่ในฟุตบอลถ้วยกลับทำผลงานได้ดี เข้ารอบ 8 ทีมสุดท้ายในโกปาเดลเรย์ ในปีถัดมาสโมสรตกชั้นไปอยู่ในดิวิชัน 2 ในฤดูกาล 2011 ถึง 2013 และกลับขึ้นมาในลาลิกาอีกครั้งในฤดูกาล 2013-2014
ผู้เล่นชุดปัจจุบัน

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
ดูเพิ่ม

อูเด อัลเมริอา เบ – ทีมชุดบีของอัลเมริอา
แหล่งข้อมูลอื่น

เว็บไซต์ทางการ (ในภาษาสเปน)
Futbolme team profile (ในภาษาสเปน)
BDFutbol team profile
Almeria on kouragoal site เก็บถาวร 2022-10-18 ที่ เวย์แบ็กแมชชีน
| ด ค กลาลิกา |
| --- | --- | --- |
| สโมสรในฤดูกาล 2022–23 | อัลเมริอา · อัตเลติกเดบิลบาโอ · อัตเลติโกเดมาดริด · บาร์เซโลนา · เบติส · กาดิซ · เซลตาเดบิโก · ราโยบาเยกาโน · อัสปัญญ็อล · เอลเช · เรอัลมาดริด · เรอัลโซซิเอดัด · เซบิยา · เฆตาเฟ · ฌิโรนา · โอซาซูนา · บาเลนเซีย · มายอร์กา · เรอัลบายาโดลิด · บิยาร์เรอัล |  |
| สโมสรที่เคยอยู่ในลาลิกา | กรานาดา · เลบันเต · อาลาเบส · อัลบาเซเต · อัลโกยาโน · อาเด อัลเมริอา · อารีนัสเกซโช · อัตเลตีโกเตโตอูอัน · บูร์โกส · กัสเตยอน · กอมโปสเตลา · กอนดัล · กอร์โดบา · กุลตูรัลเลโอเนซา · เอวโรปา · เอซเตรมาดูรา · ฌิมนัสติก · เดปอร์ติโบลาโกรูญา · เอร์กูเลส · คาเอน · ลัสปัลมัส ·  เลกาเนส · เยย์ดา · เซเด โลโกรเญส · มาลากา · อูเอสกา · เซเป เมริดา · เรอัลมูร์เซีย · นูมันเซีย · เรอัลโอบิเอโด · ปอนเตเบดรา · ราซินเดซันตันเดร์ · เอย์บาร์ · เรอัลบูร์โกส · เรอัลอูนีออน · เรเกรอาตีโบอูเอลบา · ซาบาเดลย์ · ซาลามังกา · เตเนรีเฟ · เคเรซ · ซาราโกซา · อูเอสกา · เอสปอร์ตินเดฆิฆอน |  |
| --- | --- |
ฐานข้อมูลการควบคุมรายการหลักฐาน :  VIAF
เฆตาเฟ

ถนนหลักของเมืองเฆตาเฟ (ถนนมาดริด)
เฆตาเฟ (สเปน: Getafe) เป็นเมืองหนึ่งในเขตนครหลวงของกรุงมาดริด ประเทศสเปน อยู่ห่างจากย่านกลางเมืองไปทางทิศใต้ประมาณ 12 กิโลเมตร ในปี ค.ศ. 2006 (พ.ศ. 2549) เมืองนี้มีประชากร 156,320 คน (สถาบันสถิติแห่งชาติสเปน)
เฆตาเฟเป็นศูนย์อุตสาหกรรมและการค้า รวมทั้งการท่าอากาศยานทหาร (มีสโลแกนกล่าวไว้ว่าเมืองนี้เป็น "อู่การบินของสเปน") และยังมีระบบการขนส่งที่มีคุณภาพ เชื่อมต่อกับกรุงมาดริดด้วยทางหลวงหลายเส้นทาง (A-4, A-42, M-45) และรถไฟใต้ดิน
หากตรงไปทางทิศตะวันออกของเมือง จะพบเซร์โรเดโลสอังเฆเลส (Cerro de los Ángeles) ซึ่งเป็นเนินเขาที่มีชื่อเสียงจากการถูกจัดเป็นศูนย์กลางด้านภูมิศาสตร์ของคาบสมุทรไอบีเรีย บนเนินเขามีสำนักสงฆ์ (monastery) ที่สร้างขึ้นในคริสต์ศตวรรษที่ 14 และอนุสาวรีย์ที่สร้างขึ้นหลังสงครามกลางเมืองสเปนสิ้นสุดลง เฆตาเฟยังเป็นที่ตั้งของมหาวิทยาลัยการ์โลสที่ 3 (University Carlos III) ตั้งขึ้นในโรงทหารเก่าแห่งหนึ่งซึ่งซ่อมแซมและทำใหม่เพื่อใช้ประโยชน์ทางด้านนี้
สโมสรฟุตบอลของเมืองคือ สโมสรฟุตบอลเฆตาเฟ (Getafe CF) ที่เล่นอยู่ในลีกลาลิกา (2006-2007) และใช้สนามอัลฟอนโซ เปเรซ (ความจุ 14,000 คน) ส่วนทางด้านตะวันออกเฉียงใต้ของเมือง บางชิ้นส่วนของโครงเครื่องบินแอร์บัส A380 ได้ถูกสร้างขึ้นที่นั่น จึงไม่ใช่เรื่องแปลกที่จะเห็นเครื่องบินดังกล่าวสักลำบินเข้าและออกจากบริเวณฐานบิน
แหล่งข้อมูลอื่น

ศาลาว่าการเมืองเฆตาเฟ เก็บถาวร 2007-02-02 ที่ เวย์แบ็กแมชชีน
เฆตาเฟใน Google Maps
มหาวิทยาลัยการ์โลสที่ 3
เฆซุส บาเยโฆ

เฆซุส บาเยโฆ ลาซาโร (สเปน: Jesús Vallejo Lázaro; เกิด 5 มกราคม ค.ศ. 1997) เป็นนักฟุตบอลชาวสเปน ปัจจุบันเล่นในตำแหน่งเซ็นเตอร์แบ็กและแบ็คซ้าย , แบ็คขวาให้กับเรอัลมาดริดในลาลีกาสเปน
แหล่งข้อมูลอื่น

โปรไฟล์ที่เว็บไซต์สโมสรฟุตบอลเรอัลมาดริด
ประวัติของ เฆซุส บาเยโฆ ที่ BDFutbol
เฆซุส บาเยโฆ – สถิติการลงแข่งจากสหภาพสมาคมฟุตบอลยุโรป (UEFA) (อังกฤษ)
ข้อมูลของ เฆซุส บาเยโฆ ที่ ซ็อกเกอร์เวย์
| ด ค กผู้เล่นชุดปัจจุบันของสโมสรฟุตบอลเรอัลมาดริด  |
| --- | --- |
 1 กูร์ตัว  2 การ์บาฆัล  3 มีลีเตา  4 อาลาบา  5 เบลลิงงัม  6 นาโช  7 ฌูนีโยร์  8 โครส  10 มอดริช  11 อาเซนซิโอ  12 กามาวีงกา (c)  13 ลูนิน  15 บัลเบร์เด  16 โอดริโอโซลา  17 บัซเกซ  18 ชัวเมนี  19 เซบาโยส  21 โรดรีกู  22 รือดีเกอร์  23 แมนดี  24 มาเรียโน  ผู้จัดการ: อันเชลอตตี 
| ด ค กฟุตบอลชายทีมชาติสเปน – เหรียญเงิน โอลิมปิกฤดูร้อน 2020 |
| --- | --- | --- |
|  1 ซิมอน  2 มิงเกซา  3 กูกูเรยา  4 ตอร์เรส  5 บาเยโฆ  6 ซูบิเมนดี  7 อาเซนซิโอ  8 เมริโน  9 มีร์  10 เซบาโยส (กัปตัน)  11 โอยาร์ซาบัล  12 การ์ซิอา  13 อัลบาโร เฟร์นันเดซ  14 โซเลร์  15 มองกาโยลา  16 เปดริ  17 ปัวโด  18 โอสการ์ ฆิล  19 โอลโม  20 มิรันดา  21 บรายัน ฆิล  22 บิลลาร์  ผู้ฝึกสอน: เด ลา ฟูเอนเต  |  1 ซิมอน  2 มิงเกซา  3 กูกูเรยา  4 ตอร์เรส  5 บาเยโฆ  6 ซูบิเมนดี  7 อาเซนซิโอ  8 เมริโน  9 มีร์  10 เซบาโยส (กัปตัน)  11 โอยาร์ซาบัล  12 การ์ซิอา  13 อัลบาโร เฟร์นันเดซ  14 โซเลร์  15 มองกาโยลา  16 เปดริ  17 ปัวโด  18 โอสการ์ ฆิล  19 โอลโม  20 มิรันดา  21 บรายัน ฆิล  22 บิลลาร์  ผู้ฝึกสอน: เด ลา ฟูเอนเต  |  |
อิมโนเดริเอโก

| คำแปล: เพลงของริเอโก |
| --- | --- |
Himno de Riego
ราฟาเอล เดล ริเอโก ผู้เป็นที่มาของชื่อเพลง
เพลงชาติของ สาธารณรัฐสเปน
เนื้อร้อง: เอวาริสโต เฟร์นันเดซ  เด ซาน มิเกล, ค.ศ. 1820
ทำนอง: โฆเซ มัลคอร์ โกมิส, ค.ศ. 1820
รับไปใช้: ค.ศ. 1822 1873 และ 1931
เลิกใช้: ค.ศ. 1823 1874 และ 1939

ตัวอย่างเสียง
อิมโนเดริเอโก (ขับร้อง)ไฟล์ ช่วยเหลือ
 
อิมโนเดริเอโก (บรรเลง)
อิมโนเดริเอโก (สเปน: Himno de Riego) เป็นบทเพลงปลุกใจของสเปน มีต้นกำเนิดในช่วงทรีนิโอลิเบรัล (Trienio Liberal "ไตรวรรษเสรีนิยม") ระหว่าง ค.ศ. 1820–ค.ศ. 1823 ชื่อของเพลงนี้มีที่มาจากราฟาเอล เดล ริเอโก นายทหารและนักการเมืองสายเสรีนิยมของสเปน ผู้นำในการลุกฮือเพื่อนำรัฐธรรมนูญสเปนฉบับ ค.ศ. 1812 ที่มีเนื้อหาเชิงเสรีนิยมกลับมาใช้อีกครั้ง เอวาริสโต เฟร์นันเดซ เด ซาน มิเกล (Evaristo Fernández de San Miguel [es]) เป็นผู้ประพันธ์เนื้อร้อง และเชื่อกันว่าโฆเซ มัลคอร์ โกมิสเป็นผู้ประพันธ์ทำนอง
เพลงนี้ได้รับการประกาศให้เป็นเพลงชาติของสเปนใน ค.ศ. 1822 และถูกใช้สืบต่อมาจนกระทั่งรัฐบาลสายเสรีนิยมถูกล้มล้างในปีถัดไป อิมโนเดริเอโกเป็นหนึ่งในเพลงที่นิยมใช้ในฐานะเพลงชาติระหว่างสมัยสาธารณรัฐสเปนที่หนึ่ง (ค.ศ. 1873–1874) และได้รับความนิยมอย่างแพร่หลายมากขึ้นในสมัยสาธารณรัฐสเปนที่สอง (ค.ศ. 1931–1939) ภายหลังจากการสิ้นสุดสงครามกลางเมืองสเปนใน ค.ศ. 1939 เพลงนี้ถูกใช้เป็นเพลงชาติของรัฐบาลสาธารณรัฐสเปนพลัดถิ่น จนกระทั่งมีการยุบรัฐบาลพลัดถิ่นใน ค.ศ. 1977 สองปีหลังจากระบอบเผด็จการฟรังโกสิ้นสุดลง
เนื้อร้อง > เนื้อร้องต้นฉบับ (ค.ศ. 1820–1823)

เนื้อร้องดังกล่าวนี้ถือเป็นเนื้อร้องฉบับดั้งเดิมที่ใช้ในสมัยทรีนิโอลิเบรัล (ค.ศ. 1820–1823)
| ภาษาสเปน | คำแปล |
| --- | --- |
 สร้อย: Soldados, la patria nos llama a la lid; Juremos por ella vencer o morir. Serenos, alegres, valientes, osados, Cantemos, soldados, el himno a la lid. Y a nuestros acentos el orbe se admire Y en nosotros mire los hijos del Cid. สร้อย Blandamos el hierro que el tímido esclavo Del libre, del bravo, la faz no osa ver. Sus huestes cual humo veréis disipadas, Y a nuestras espadas fugaces correr. สร้อย ¿El mundo vio nunca, más noble osadía? ¿Ni vio nunca un día más grande el valor, Que aquel, inflamados, nos vimos del fuego, Excitar a Riego de Patria el amor? สร้อย Honor al caudillo, honor al primero Que el cívico acero osó fulminar. La patria afligida oyó sus acentos Y vió sus tormentos en gozo tornar. สร้อย Su voz fué seguida, su voz fué escuchada, Tuvimos en nada soldados morir. Y osados quisimos romper la cadena Que de afrenta llena del bravo el vivir. สร้อย Mas ya la alarma tocan; las armas tan sólo El crimen, el dolo, podrán abatir. Que tiemblen, que tiemblen, que tiemble el malvado Al ver al soldado la lanza esgrimir. สร้อย La trompa guerrera sus ecos al viento, Horror al sediento, ya ruge el cañón. A Marte sañudo la audacia provoca Y el ingenio invoca de nuestra nación. สร้อย Se muestran: volemos, volemos, soldados. ¿Los veis aterrados, su frente bajar? Volemos, que el libre por siempre ha sabido del siervo vendido la audacia humillar. สร้อย:  สร้อย: ทหารทั้งหลาย ประเทศชาติเรียกร้องให้พวกเราสู้ เราขอสาบานว่า จะมีแต่ชัยชนะหรือความตายเท่านั้น ด้วยความสงบและความสุข ด้วยความกล้าหาญและองอาจ ทหารทั้งหลาย จงร่วมขับขานเพลงศึกกันเถิด เสียงของเราจะยังความพิศวงแก่โลก ซึ่งมองเราในฐานะลูกหลานของเอลซิด สร้อย We brandish the iron that the timid slave Of the free man, of the brave man, the face does not dare to see. Like smoke, you will see his host dissipated And run to our fleeting swords. สร้อย โลกเคยพานพบหรือไม่ ซึ่งความหาญกล้าอันทรงศักดิ์? ฤๅความองอาจใดที่ยิ่งใหญ่กว่าได้เคยปรากฏ กว่าวันอันน่าตื่นเต้นที่เราได้เห็นไฟแห่งการต่อสู้ ปลุกความรักแผ่นดินเกิดในตัวของท่านริเอโกขึ้น? สร้อย Honour to the leader, honour to the first That the civic sword dared to strike down. The afflicted homeland heard their voices And saw their torments turn into joy. สร้อย His voice was followed, his voice was heard, We had soldiers dying in nothing. And we bold ones wanted to break the chain That fills the brave man with disgrace to live. สร้อย But the alarm is already sounding; only weapons Will be able to bring down crime, fraud. Let them tremble, let them tremble, let the wicked man tremble At the sight of the soldier wielding the spear. สร้อย เสียงแตรศึกดังก้องในสายลม ก่อความตระหนกแก่พวกคนโลภ บัดนี้ปืนใหญ่แผดเสียงก้อง ความกล้าของชนชาติเราถูกปลุกขึ้น และเหล่าปัญญาชน [ของประเทศเรา] เพรียกหาโทสะของเทพมาส์ สร้อย They show themselves: let us fly, let us fly, soldiers. Do you see them terrified, their head lowering? Let us fly, such that the free man has always known Of the sold servant, the audacity bowing. สร้อย
เนื้อร้อง > เนื้อร้องฉบับสังเขปแบบแรก (ค.ศ. 1931–1939)

เนื้อร้องดังกล่าวนี้เป็นฉบับที่ใช้ในสมัยสาธารณรัฐสเปนที่สอง (ค.ศ. 1931–1939) ประกอบไปด้วยบทที่หนึ่ง บทที่สาม และบทที่เจ็ดของเนื้อร้องต้นฉบับ โดยมีการปรับเปลี่ยนเนื้อเพลงเล็กน้อย
| ภาษาสเปน | คำแปล |
| --- | --- |
 Serenos y alegres, valientes y osados, Cantemos, soldados, el himno a la lid. De nuestros acentos el orbe se admire Y en nosotros mire los hijos del Cid. สร้อย: Soldados, la patria nos llama a la lid. Juremos por ella vencer o morir. El mundo vio nunca, más noble osadía, Ni vio nunca un día más grande el valor, Que aquel, inflamados, nos vimos del fuego, Excitar a Riego de Patria el amor. สร้อย La trompa guerrera sus ecos al viento, Horror al sediento, ya ruge el cañón. A Marte sañudo la audacia provoca Y el ingenio invoca de nuestra nación. สร้อย:  ด้วยความสงบและความสุข ด้วยความกล้าหาญและองอาจ ทหารทั้งหลาย จงร่วมขับขานเพลงศึกกันเถิด เสียงของเราจะยังความพิศวงแก่โลก ซึ่งมองเราในฐานะลูกหลานของเอลซิด สร้อย: ทหารทั้งหลาย ประเทศชาติเรียกร้องให้พวกเราสู้ เราขอสาบานว่า จะมีแต่ชัยชนะหรือความตายเท่านั้น โลกมิเคยพบมาก่อน ซึ่งความหาญกล้าอันทรงศักดิ์ ไม่มีวันใดที่ความองอาจอันยิ่งใหญ่ได้เคยปรากฏ ยิ่งไปกว่าวันอันน่าตื่นเต้นที่เราได้เห็นไฟแห่งการต่อสู้ ตื่นขึ้นในตัวของท่านริเอโก ด้วยความรักในแผ่นดิน สร้อย เสียงแตรศึกดังก้องในสายลม ก่อความตระหนกแก่พวกคนโลภ บัดนี้ปืนใหญ่แผดเสียงก้อง ความกล้าของชนชาติเราถูกปลุกขึ้น และเหล่าปัญญาชน [ของประเทศเรา] เพรียกหาโทสะของเทพมาส์ สร้อย
เนื้อร้อง > เนื้อร้องฉบับสังเขปแบบที่สอง

เนื้อร้องดังกล่าวนี้ประกอบไปด้วยบทแรกและบทสุดท้ายของเนื้อร้องต้นฉบับ โดยมีการปรับเปลี่ยนเนื้อเพลงเล็กน้อย
| ภาษาสเปน | คำแปล |
| --- | --- |
 Serenos y alegres, valientes y osados, Cantemos, soldados, un himno a la lid. Y a nuestros acentos el orbe se admire Y en nosotros mire los hijos del Cid. สร้อย: Soldados, la patria nos llama a la lid. Juremos por ella vencer o morir. Se muestran: volemos, volemos, soldados. ¿Los veis aterrados, sus frentes bajar? Volemos, que el libre por siempre ha sabido del siervo vencido su frente humillar.:  ด้วยความสงบและความสุข ด้วยความกล้าหาญและองอาจ ทหารทั้งหลาย จงร่วมขับขานเพลงศึกกันเถิด โลกจักยังความพิศวงในเสียงของเรา และมองเราในฐานะลูกหลานของเอลซิด สร้อย: ทหารทั้งหลาย ประเทศชาติเรียกร้องให้พวกเราสู้ เราขอสาบานว่า จะมีแต่ชัยชนะหรือความตายเท่านั้น They show themselves: let us fly, let us fly, soldiers. Do you see them terrified, their heads lowering? Let us fly, such that the free man has always known Of the defeated servant, his head bowing.
ข้อขัดแย้ง

ในประวัติของเพลงอิมโนเดริเอโก มีเรื่องราวของความขัดแย้งที่สำคัญเกิดขึ้นดังนี้
ข้อขัดแย้ง > กุสโก ค.ศ. 1951

ในบันทึกเรื่อง The Motorcycle Diaries (สเปน: Diarios de motocicleta) หรือบันทึกการเดินทางไปทั่วทวีปอเมริกาใต้ของเออร์เนสโต "เช" เกบารา ซึ่งเขียนขึ้นในช่วงก่อนที่เขาจะเป็นนักปฏิวัติ เขาได้บรรยายถึงเหตุการณ์หนึ่งเกี่ยวกับเพลงนี้ที่เขาพบในเมืองกุสโก ประเทศเปรู ว่า ชาวเมืองกุสโกต้องการที่จะบรรเลงเพลงชาติสเปนเพื่อแสดงความขอบคุณจอมพลฟรันซิสโก ฟรังโก ผู้ปกครองประเทศสเปนขณะนั้น ที่ช่วยเหลือในการบูรณะโบสถ์คริสต์แห่งหนึ่งที่เสียหายจากภัยธรรมชาติ แต่ด้วยความเข้าใจผิด แทนที่วงดนตรีจะบรรเลงเพลงมาร์ชากราเดนารา (ชื่อเดิมของเพลงมาร์ชาเรอัล เพลงชาติสเปนในปัจจุบัน) พวกเขากลับบรรเลงเพลงอิมโนเดริเอโก ซึ่งเป็นเพลงต้องห้ามของสเปนเวลานั้น สร้างความไม่พอใจต่อชาวสเปนที่อยู่ในที่นั้นด้วย
ข้อขัดแย้ง > การแข่งขันเทนนิสเดวิสคัพ 2003

ก่อนเริ่มการแข่งขันเทนนิสเดวิสคัพ 2003 รอบชิงชนะเลิศ ระหว่างสเปนกับออสเตรเลีย ซึ่งจัดขึ้นเมื่อวันที่ 28 พฤศจิกายน พ.ศ. 2546 ที่เมืองเมลเบิร์น ประเทศออสเตรเลีย ได้เกิดเหตุผิดพลาดขึ้นจากการบรรเลงเพลงอิมโนเดริเอโกในฐานะเพลงชาติสเปน แทนที่จะเป็นเพลงมาร์ชาเรอัล ซึ่งเป็นเพลงชาติของราชอาณาจักรสเปนปัจจุบัน จากเหตุการณ์นี้ทำให้รัฐมนตรีกระทรวงกีฬาของสเปนยื่นหนังสือประท้วงต่อคณะกรรมการจัดการแข่งขัน พร้อมเรียกร้องให้มีการขอโทษจากฝ่ายออสเตรเลีย ด้วยเห็นว่าการกระทำดังกล่าวถือเป็น "การคุกคามชาติสเปน" ซึ่งภายหลังได้มีคำชี้แจงและขอโทษจากฝ่ายจัดการแข่งขันว่าเกิดจากความเข้าใจผิดของนักดนตรีผู้บรรเลงเพลง อย่างไรก็ตาม ทางฝ่ายสเปนเห็นว่ายังไม่เป็นการเพียงพอ และต้องการให้รัฐบาลออสเตรเลียทำหนังสือชี้แจงอย่างเป็นทางการด้วย
แหล่งข้อมูลอื่น

Himnos de Riego เก็บถาวร 2008-12-27 ที่ เวย์แบ็กแมชชีน de IR, disponibles distintos formatos informáticos del himno (formato mp3, midi)
Bazar Tricolor เก็บถาวร 2007-09-27 ที่ เวย์แบ็กแมชชีน de IR, disponible hasta nueve versiones del himno, con partitura y otros.
Fonoteca republicana española Más versiones del himno
MP3 file เก็บถาวร 2016-03-04 ที่ เวย์แบ็กแมชชีน
Partitur เก็บถาวร 2007-09-28 ที่ เวย์แบ็กแมชชีน
Ursprüngliche Version von 1820 เก็บถาวร 2004-05-30 ที่ เวย์แบ็กแมชชีน
อันเดรส ตุญเญซ

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  อันเดรส โฆเซ ตุญเญซ อาร์เซโอ
วันเกิด:  15 มีนาคม พ.ศ. 2530 (37 ปี)
สถานที่เกิด:  การากัส ประเทศเวเนซุเอลา
ส่วนสูง:  1.87 m (6 ft 2 in)
ตำแหน่ง:  กองหลัง
สโมสรเยาวชน
2540–2545:  โรซาเลีย เด กัสโตร
2545–2547:  กอมโปสเตลา
2547–2549:  เซลตา
สโมสรอาชีพ*
| ปี |  ทีม |  ลงเล่น |  (ประตู) |
| 2549–2553 |  เซลตา เบ |  73 |  (0) |
| 2553–2557 |  เซลตา |  82 |  (3) |
| 2556–2557 |  → เบตาร์เยรูซาเลม (ยืมตัว) |  23 |  (0) |
| 2557–2563 |  บุรีรัมย์ ยูไนเต็ด |  149 |  (31) |
| 2560 |  → เอลเช (ยืมตัว) |  17 |  (0) |
| 2563–2566 |  บีจี ปทุม ยูไนเต็ด |  56 |  (9) |
ทีมชาติ‡
| 2554–2558 |  เวเนซุเอลา |  16 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 20 พฤษภาคม 2566 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 14 มีนาคม 2559
อันเดรส โฆเซ ตุญเญซ อาร์เซโอ (สเปน: Andrés José Túñez Arceo; เกิดเมื่อวันที่ 15 มีนาคม พ.ศ. 2530) เป็นนักฟุตบอลชาวเวเนซุเอลา เล่นในตำแหน่งกองหลัง เขาเคยค้าแข้งให้กับบุรีรัมย์ ยูไนเต็ด และบีจี ปทุม ยูไนเต็ด ในไทยลีก
ชีวิตช่วงต้น

ตุญเญซเกิดในกรุงการากัส ประเทศเวเนซุเอลา เป็นบุตรของโฆเซ "เปเป" ตุญเญซ และมาร์การิตา อาร์เซโอ ซึ่งเป็นครอบครัวชาวสเปน มีภูมิลำเนาอยู่ที่แคว้นกาลิเซีย ต่อมาเมื่อเขาอายุได้ 7 ปี ครอบครัวก็ได้ย้ายกลับมายังบ้านเกิดที่เมืองอาเมสในแคว้นกาลิเซีย
สโมสรอาชีพ > เซลตาเดบีโก

ตุญเญซได้เริ่มเล่นฟุตบอลกับโรงเรียนประถมลาซาลในเมืองซานเตียโกเดกอมโปสเตลา ซึ่งตั้งอยู่ใกล้บ้านของเขา 3 ปีถัดมาเขาก็ได้พัฒนาตัวเองและเข้าเรียนที่โรงเรียนฟุตบอลโรซาเลีย เด กัสโตร" โดยเขาได้เล่นให้กับสโมสรเยาวชนของโรงเรียน 5 ปี ก่อนที่จะมาเป็นนักเตะเยาวชนให้กับกอมโปสเตลาและเซลตาเดบีโกซึ่งเป็นทีมจากเมืองข้างเคียง
ในเดือนกุมภาพันธ์ พ.ศ. 2553 จากการที่ฌอร์ดี ฟิเกรัส มุนแต็ล ได้ย้ายไปสโมสรฟุตบอลรูบินคาซัน ทำให้ตุญเญซได้ขึ้นมาอยู่ในทีมหลัก เขาใช้เวลา 4 ฤดูกาล กับชุดสำรองของทีม ในเซกุนดาดิบิซิออน เบ และได้จบฤดูกาลด้วยการลงเล่นในลีก 16 นัดด้วยการเป็นตัวหลักของทีม ก่อนที่จะได้มาแข่งขันในเซกุนดาดิบิซิออน
ตูเญชลงเล่น 29 นัดด้วยการเป็นตัวจริงในฤดูกาล 2554–2555 และช่วยให้เซลตาสามารถกลับขึ้นมาแข่งขันในลาลิกา ในรอบ 5 ปีได้สำเร็จ โดยเขาได้ทำประตูเพียง 1 ประตูในฤดูกาลนั้น เมื่อวันที่ 28 มกราคม พ.ศ. 2555 ซึ่งเป็นส่วนสำคัญที่ทำให้ทีมของเขาบุกไปชนะสโมสรฟุตบอลฌิโรนา 1–0
ตุญเญซได้ลงเล่นนัดแรกในลาลิกาเมื่อวันที่ 18 กุมภาพันธ์ พ.ศ. 2555 ด้วยการแพ้ให้กับสโมสรฟุตบอลมาลากาในบ้าน 0–1
สโมสรอาชีพ > บุรีรัมย์ ยูไนเต็ด > ฤดูกาล 2557

ตุญเญซได้ย้ายมาร่วมทีมบุรีรัมย์ ยูไนเต็ด ในเดือนมิถุนายน พ.ศ. 2557 และจะมีชื่อลงเล่นในเลกที่สองของไทยพรีเมียร์ลีก ฤดูกาล 2557 ต่อมาในวันที่ 25 มิถุนายน พ.ศ. 2557 ตุญเญซลงสนามนัดแรกในลีกให้กับสโมสร ช่วยให้บุรีรัมย์บุกไปเอาชนะสงขลา ยูไนเต็ด ที่สนามติณสูลานนท์ 3–2 ต่อมาในวันที่ 16 กรกฎาคม พ.ศ. 2557 โตโยต้า ลีกคัพ รอบรองชนะเลิศ นัดแรก ตุญเญซทำประตูชัยช่วยให้บุรีรัมย์เปิดบ้านเอาชนะราชบุรี มิตรผล ไปได้ 1–0 ต่อมาในวันที่ 23 กรกฎาคม พ.ศ. 2557 ตุญเญซทำประตูแรกในลีก ช่วยให้บุรีรัมย์เปิดบ้านเอาชนะเชียงราย ยูไนเต็ด ไปได้ 5–0 ต่อมาในวันที่ 30 กรกฎาคม พ.ศ. 2557 โตโยต้า ลีกคัพ รอบรองชนะเลิศ นัดสอง ตุญเญซทำหนึ่งประตูช่วยให้บุรีรัมย์บุกไปเอาชนะราชบุรี มิตรผล ที่สนามกีฬากลางจังหวัดราชบุรี 2–1 ทำให้มีผลประตูรวม 3–1 ผ่านเข้าสู่รอบชิงชนะเลิศได้สำเร็จ ต่อมาในวันที่ 20 สิงหาคม พ.ศ. 2557 ตุญเญซทำประตูที่ 2 ในลีก ช่วยให้บุรีรัมย์บุกไปเอาชนะเมืองทอง ยูไนเต็ด ที่เอสซีจีสเตเดียม 1–0
สโมสรอาชีพ > บุรีรัมย์ ยูไนเต็ด > ฤดูกาล 2558

ในวันที่ 17 เมษายน พ.ศ. 2558 โตโยต้า ลีกคัพ รอบ 64 ทีมสุดท้าย ตุญเญซทำประตูชัยช่วยให้บุรีรัมย์บุกไปเอาชนะทหารบก 1–0 ผ่านเข้าสู่รอบ 32 ทีมสุดท้ายได้สำเร็จ ต่อมาในวันที่ 29 เมษายน พ.ศ. 2558 ตุญเญซทำประตูแรกในลีก ช่วยให้บุรีรัมย์บุกไปเอาชนะชัยนาท ฮอร์นบิล ที่เขาพลองสเตเดียม 3–1 ต่อมาในวันที่ 6 พฤษภาคม พ.ศ. 2558 เอเอฟซีแชมเปียนส์ลีก กลุ่ม F นัดสุดท้าย ตุญเญซทำหนึ่งประตูช่วยให้บุรีรัมย์เปิดบ้านเอาชนะกวางโจว อาร์แอนด์เอฟ สโมสรจากจีน ไปได้ 5–0 ทำให้บุรีรัมย์มีคะแนนในกลุ่ม 10 คะแนน เท่ากันกับกัมบะโอซากะ และซ็องนัม แต่บุรีรัมย์ตกรอบเพราะมีเฮด-ทู-เฮด ที่แย่กว่า ต่อมาในวันที่ 4 กรกฎาคม พ.ศ. 2558 ตุญเญซทำประตูที่ 2 ในลีก ช่วยให้บุรีรัมย์เปิดบ้านเอาชนะโอสถสภาไปได้ 2–1 ต่อมาในวันที่ 12 สิงหาคม พ.ศ. 2558 ช้าง เอฟเอคัพ รอบ 16 ทีมสุดท้าย ตุญเญซทำหนึ่งประตูช่วยให้บุรีรัมย์บุกไปเอาชนะบางกอกกล๊าสที่ลีโอสเตเดียม 3–1 ผ่านเข้าสู่รอบ 8 ทีมสุดท้ายได้สำเร็จ ต่อมาในวันที่ 16 กันยายน พ.ศ. 2558 โตโยต้า ลีกคัพ รอบ 8 ทีมสุดท้าย เลกสอง ตุญเญซทำหนึ่งประตูช่วยให้บุรีรัมย์เปิดบ้านเอาชนะลำพูน วอร์ริเออร์ ไปได้ 7–1 ผ่านเข้าสู่รอบรองชนะเลิศได้สำเร็จ ต่อมาในวันที่ 18 ตุลาคม พ.ศ. 2558 ตุญเญซทำ 2 ประตูในลีก ช่วยให้บุรีรัมย์เปิดบ้านเอาชนะทีโอทีไปได้ 5–0 ต่อมาในวันที่ 21 ตุลาคม พ.ศ. 2558 โตโยต้า ลีกคัพ รอบรองชนะเลิศ เลกสอง ตุญเญซทำหนึ่งประตูช่วยให้บุรีรัมย์บุกไปเสมออาร์มี่ ยูไนเต็ด ที่สนามกองทัพบก 2–2 ผลประตูรวม 5–4 ผ่านเข้าสู่รอบชิงชนะเลิศได้สำเร็จ ต่อมาในวันที่ 25 ตุลาคม พ.ศ. 2558 ตุญเญซทำประตูที่ 5 ในลีก ช่วยให้บุรีรัมย์บุกไปเอาชนะอาร์มี่ ยูไนเต็ด ที่สนามกองทัพบก 4–1 ต่อมาในวันที่ 28 ตุลาคม พ.ศ. 2558 ตุญเญซทำประตูที่ 6 ในลีก ช่วยให้บุรีรัมย์เปิดบ้านเอาชนะราชบุรี มิตรผล ไปได้ 5–0 ต่อมาในวันที่ 25 พฤศจิกายน พ.ศ. 2558 ตุญเญซทำประตูที่ 7 ในลีก ช่วยให้บุรีรัมย์เปิดบ้านเอาชนะนครราชสีมาไปได้ 4–0 ต่อมาในวันที่ 28 พฤศจิกายน พ.ศ. 2558 ตุญเญซทำประตูที่ 8 ในลีก ช่วยให้บุรีรัมย์บุกไปเอาชนะบางกอกกล๊าสที่ลีโอสเตเดียม 3–1 ส่งผลให้บุรีรัมย์ชนะเลิศไทยพรีเมียร์ลีกสมัยที่ 4 ได้สำเร็จ ต่อมาในวันที่ 2 ธันวาคม พ.ศ. 2558 ช้าง เอฟเอคัพ รอบรองชนะเลิศ ตุญเญซทำ 2 ประตูช่วยให้บุรีรัมย์เอาชนะชัยนาท ฮอร์นบิล ที่ราชมังคลากีฬาสถาน 2–0 ผ่านเข้าสู่รอบชิงชนะเลิศได้สำเร็จ ต่อมาในวันที่ 9 ธันวาคม พ.ศ. 2558 ตุญเญซทำประตูที่ 9 ในลีก ในนัดที่บุรีรัมย์บุกไปเสมอบีอีซี เทโร ที่สนามเฉลิมพระเกียรติ 72 พรรษา 1–1 ต่อมาในวันที่ 20 ธันวาคม พ.ศ. 2558 แม่โขงคลับแชมเปียนชิพ รอบชิงชนะเลิศ ตุญเญซทำประตูชัยช่วยให้บุรีรัมย์เอาชนะเบืองเกต สโมสรจากกัมพูชา ไปได้ 1–0 คว้ารางวัลชนะเลิศแม่โขงได้สำเร็จ และในวันที่ 26 ธันวาคม พ.ศ. 2558 ช้าง เอฟเอคัพ รอบชิงชนะเลิศ ตุญเญซทำหนึ่งประตูช่วยให้บุรีรัมย์เอาชนะเอสซีจี เมืองทอง ยูไนเต็ด ที่สนามศุภชลาศัย ไปได้ 3–1 คว้ารางวัลชนะเลิศเอฟเอคัพได้สำเร็จ
สโมสรอาชีพ > บุรีรัมย์ ยูไนเต็ด > ฤดูกาล 2559

ในวันที่ 20 กุมภาพันธ์ พ.ศ. 2559 การแข่งขันฟุตบอลถ้วยพระราชทาน ก. ซึ่ง บุรีรัมย์ ยูไนเต็ด ทีมชนะเลิศไทยพรีเมียร์ลีก ฤดูกาล 2558 พบกับเอสซีจี เมืองทอง ยูไนเต็ด ทีมรองชนะเลิศไทยพรีเมียร์ลีก 2558 ในนัดนั้น ตุญเญซทำหนึ่งประตูช่วยให้บุรีรัมย์เอาชนะเมืองทองที่สนามศุภชลาศัยไปได้ 3–1 คว้ารางวัลชนะเลิศถ้วยพระราชทาน ก. เป็นสมัยที่ 4 ติดต่อกันได้สำเร็จ ต่อมาในวันที่ 6 มีนาคม พ.ศ. 2559 ไทยลีก นัดเปิดฤดูกาล ตุญเญซทำแฮตทริกช่วยให้บุรีรัมย์บุกไปเอาชนะแบงค็อก ยูไนเต็ด ที่ทรูสเตเดียม 5–3 ต่อมาในวันที่ 9 มีนาคม พ.ศ. 2559 ตุญเญซทำประตูที่ 4 ในลีก ช่วยให้บุรีรัมย์เปิดบ้านเอาชนะราชนาวีไปได้ 1–0 ต่อมาในวันที่ 2 เมษายน พ.ศ. 2559 ตุญเญซทำประตูที่ 5 ในลีก ช่วยให้บุรีรัมย์บุกไปเอาชนะพัทยา ยูไนเต็ด ที่ดอลฟินสเตเดียม 3–1 ต่อมาในวันที่ 15 เมษายน พ.ศ. 2559 ตุญเญซทำประตูที่ 6 ในลีก ช่วยให้บุรีรัมย์เปิดบ้านเอาชนะชลบุรีไปได้ 3–2 ต่อมาในวันที่ 20 เมษายน พ.ศ. 2559 เอเอฟซีแชมเปียนส์ลีก กลุ่ม F ตุญเญซทำหนึ่งประตูในนัดที่บุรีรัมย์บุกไปแพ้เอฟซีโซลที่โซลเวิลด์คัปสเตเดียม 1–2 ต่อมาในวันที่ 11 พฤษภาคม พ.ศ. 2559 ตุญเญซทำประตูที่ 7 ในลีก ในนัดที่บุรีรัมย์บุกไปเสมอโอสถสภาที่กกท.บางพลี 2–2 ต่อมาในวันที่ 8 มิถุนายน พ.ศ. 2559 โตโยต้าลีกคัพ รอบ 32 ทีมสุดท้าย ตุญเญซทำแฮตทริกช่วยให้บุรีรัมย์บุกไปเอาชนะหนองคาย 7–0 ผ่านเข้าสู่รอบ 16 ทีมสุดท้ายได้สำเร็จ ต่อมาในวันที่ 15 มิถุนายน พ.ศ. 2559 ช้างเอฟเอคัพ รอบ 64 ทีมสุดท้าย ตุญเญซทำ 2 ประตูช่วยให้บุรีรัมย์เปิดบ้านเอาชนะม.วงษ์ชวลิตกุลไปได้ 8–0 ผ่านเข้าสู่รอบ 32 ทีมสุดท้ายได้สำเร็จ ต่อมาในวันที่ 3 กรกฎาคม พ.ศ. 2559 ตุญเญซทำประตูที่ 8 ในลีก ช่วยให้บุรีรัมย์เปิดบ้านแซงเอาชนะเชียงราย ยูไนเต็ด ไปได้ 2–1 ต่อมาในวันที่ 6 กรกฎาคม พ.ศ. 2559 โตโยต้าลีกคัพ รอบ 16 ทีมสุดท้าย ตุญเญซทำหนึ่งประตูช่วยให้บุรีรัมย์บุกไปเอาชนะเกษตรศาสตร์ 2–0 ผ่านเข้าสู่รอบ 8 ทีมสุดท้ายได้สำเร็จ ต่อมาในวันที่ 20 กรกฎาคม พ.ศ. 2559 ตุญเญซทำประตูที่ 9 ในลีก ช่วยให้บุรีรัมย์เปิดบ้านเอาชนะสุโขทัยไปได้ 5–2 ต่อมาในวันที่ 23 กรกฎาคม พ.ศ. 2559 ตุญเญซมีโอกาสทำประตูจากลูกโทษ แต่ยิงไปติดเซฟของกวินทร์ ธรรมสัจจานันท์ แต่อานนท์ อมรเลิศศักดิ์ ก็มาซ้ำเป็นประตูได้ โดยในนัดนั้น บุรีรัมย์ไปแพ้เอสซีจี เมืองทอง ยูไนเต็ด ที่เอสซีจีสเตเดียม 2–3 ต่อมาในวันที่ 3 สิงหาคม พ.ศ. 2559 ช้างเอฟเอคัพ รอบ 16 ทีมสุดท้าย ตุญเญซทำหนึ่งประตูในนัดที่บุรีรัมย์บุกไปแพ้เอสซีจี เมืองทอง ยูไนเต็ด 1–3 ยุติเส้นทางในเอฟเอคัพเพียงเท่านี้ ต่อมาในวันที่ 10 สิงหาคม พ.ศ. 2559 โตโยต้าลีกคัพ รอบ 8 ทีมสุดท้าย ตุญเญซทำหนึ่งประตูช่วยให้บุรีรัมย์บุกไปเสมอแบงค็อก ยูไนเต็ด ในช่วงต่อเวลาพิเศษ 3–3 และในการยิงลูกโทษ ตุญเญซยิงพลาด แต่ทีมของเขาก็พลิกชนะกลับมาเข้ารอบรองชนะเลิศได้สำเร็จ
สโมสรอาชีพ > บุรีรัมย์ ยูไนเต็ด > ฤดูกาล 2560 และการปล่อยยืมตัวให้กับเอลเช

ในวันที่ 31 มกราคม พ.ศ. 2560 ตุญเญซถูกปล่อยยืมตัวให้กับเอลเช โดยสัญญายืมตัวจะมีผลจนจบฤดูกาลของเซกุนดาดิบิซิออน ต่อมาในเดือนมิถุนายน พ.ศ. 2560 ตุญเญซหมดสัญญายืมตัวที่เอลเชและได้กลับมาเล่นให้กับบุรีรัมย์ในไทยลีกเลกที่สอง และในวันที่ 28 มิถุนายน พ.ศ. 2560 ตุญเญซทำประตูแรกในลีก ช่วยให้บุรีรัมย์เปิดบ้านเอาชนะไทยฮอนด้าไปได้ 2–0
สโมสรอาชีพ > บุรีรัมย์ ยูไนเต็ด > ฤดูกาล 2561

ในวันที่ 6 มีนาคม พ.ศ. 2561 เอเอฟซีแชมเปียนส์ลีก กลุ่ม G นัดที่สาม ตุญเญซทำหนึ่งประตูช่วยให้บุรีรัมย์เปิดบ้านเอาชนะเซเรซโซ โอซากะ สโมสรจากญี่ปุ่น ไปได้ 2–0 นับเป็นชัยชนะนัดแรกในรอบแบ่งกลุ่ม ต่อมาในวันที่ 11 เมษายน พ.ศ. 2561 ตุญเญซทำประตูแรกในลีก ช่วยให้บุรีรัมย์เปิดบ้านเอาชนะการท่าเรือไปได้ 3–1 ต่อมาในวันที่ 25 เมษายน พ.ศ. 2561 ตุญเญซทำประตูที่ 2 ในลีก ช่วยให้บุรีรัมย์เปิดบ้านแซงเอาชนะนครราชสีมาไปได้ 2–1 และในวันที่ 28 กรกฎาคม พ.ศ. 2561 ตุญเญซทำประตูที่ 3 ในลีก ช่วยให้บุรีรัมย์เปิดบ้านเอาชนะสุพรรณบุรีไปได้ 2–1